Iiti Yli-Harja

Iiti Yli-Harja (s. 1987) on suomalainen elokuvaohjaaja ja muusikko. Yli-Harja on valmistunut taiteen maisteriksi Aalto-yliopistosta vuonna 2021.

Elokuvaohjaajana Yli-Harja on erikoistunut dokumentaariseen nukkeanimaatioon. Vuonna 2023 hän voitti parhaan lyhytelokuvan Jussi-palkinnon elokuvastaan Kaikki äitini puhelut (2021), joka pääosassa on hänen oma äitinsä. Saman vuoden Tampereen elokuvajuhlilla Yli-Harja voitti Risto Jarva -palkinnon elokuvallaan BLUSH - An Extraordinary Voyage (2022).

Lapsesta asti musikaalinen Yli-Harja perusti ensimmäisen bändinsä yläasteella. Vaskivuoden lukiossa 2006 perustettu garage rock -bändi Pintandwefall voitti Ääni ja Vimma -kilpailun vuonna 2007 ja on siitä lähtien levyttänyt sekä keikkaillut ulkomaita myöten. Yli-Harjan muita bändiprojekteja ovat Kkone yhdessä Ninni Luhtasaaren kanssa, Pillow ja Rules.

Filmografia ohjaajana 

 BLUSH - An Extraordinary Voyage (2022). Lyhyt dokumentti, animaatio.
 Kaikki äitini puhelut (2021). Lyhyt dokumentti, animaatio.
 Oikeita miehiä (2020). Lyhyt dokumentti, animaatio.
 Kaikki tätini lemmikit (2019). Lyhyt dokumentti.
 Suuri naapurijuhla (2016). Lyhyt dokumentti.
 Rantahiekalle (2013). Lyhyt fiktio.

Lähteet

Aiheesta muualla 

 
 

Suomalaiset elokuvaohjaajat
Suomalaiset muusikot
Jussi-palkinnon saajat
Vuonna 1987 syntyneet
Elävät henkilöt